Teko molremo/hypertension en gin ango?
Dwonlwak
Kom dano tye okace ki ler ma orumo ka ducu, i ler egini tye twolo me mol pa remo ma adunu piko cwalo ka ka ducu i kom ka ma ocake dok ogik iye. Adunu kono wangeyo ni tye i kor tung kucing lacam.
Two me Teko Molremo cake ka inen remo ocako mol ki teko i wang otul remo, tagge cito goyo nget wang otul ler ma romo tyero woko, ki ole pa remo i kom ka ma pe mitte, ka ler cako det i kama otyer ci tugi kelo peko me two cut.
NGO MA CAKO TEKO MOLREMO?
Daktari pud pe gunongo cakke pa Teko Molremo i ler, ento gitamo ni gin ma jenge ki kelo two eno aye, mato taa, two cweyo, bedo labongo kutokor, camo kado madwong, mato kongo madwong, wiriwiri, tiyo, lube remo kaka.
Gin ma kelo peko me Teko molremo:
- Wilwic me mato yat
- Tyer ler adam/stroke
- Yokke Adunu/Heart attack
- Cung Adunu/Hear failure
- Cung ologo/Kidney failure
- Tyer leradunu madit (aorta)
- Lojo yadi amunya
- Pabe ka nywal/Convulsions during pregnancy (eclampsia)
Peko me  Teko Molremo tye lakite aryo: Mite alara/urgent ki Laro kwo/emergency. I ka mitte alara nongo mol remo tye lamal totwal, ento daktar ni pe tamo ni owano dul agaba komi mukene. Ento i ka larokwo, nongo bene mol ki twome pa remo ni tye malo ki bene obalo ka dul kom mogo, ma romo kelo ryango cwiny poko kwo ki too.
Lanen ma nyuto Teko molremo ma kelo ryang cwiny me poko ki ki too aye magi:
- Arem kor matek/Severe chest pain
- Abarwic matek ki aumawang
- Lemcwiny ki ngok
- Potocwiny ki lworo
- Wille/seizures
- Dingko/Unresponsiveness
Ka iwinyo komi tye kit meno ci tugi yenyo yo bot daktar cut, pe igale pien ka kwo ni tye ojole ki i cing daktar.
luo_Latn luo_Latn luo_Latn luo_Latn luo_Latn luo_Latn luo_Latn bug_Latn jav_Latn eng_Latn eng_Latn eng_Latn crh_Latn knc_Latn eng_Latn luo_Latn luo_Latn eng_Latn lug_Latn mri_Latn mri_Latn afr_Latn eng_Latn luo_Latn